ស្ថានបន្សុទ្ធ

ស្ថានបន្សុទ្ធ ជាគោលលទ្ធិមួយ នៃ ជំនឿ គ្រិស្តសាសនា តាម ព្រះសហគមន៍កាតូលិក។

តាម ព្រះសហគមន៍កាតូលិក ពេល​យើង​ស្លាប់​ទៅ មាន​អ្នក​ខ្លះ​មិន​ទាន់​វិសុទ្ធ​ទេ ហើយ​គេ​នឹង​ទៅ​ឯស្ថានបន្សុទ្ធ។ នៅ​ឯស្ថានបន្សុទ្ធ​ពួកគេ​វេទនាណាស់ ដោយសារ​គ្នាន​ព្រះជាម្ចាស់​គង់​នៅ​ជាមួយ​គេ ហើយ​ពួកគេ​ក៏​ចង់​ទៅ​ជាមួយ​ព្រះជាម្ចាស់​ខ្លាំងណាស់ដែរ។ ប៉ុន្តែ គេ​មិន​មែន​នៅ​ស្ថានបន្សុទ្ធ​រហូត​ទេ។ កាលណា​ពួកគេ​បាន​ទទួល​ទណ្ឌកម្ម ហើយបន្សុទ្ធ​ស្អាត​រួចរាល់ហើយ គេ​នឹង​ទៅ​ឯស្ថានបរមសុខ។

ស្ថានបន្សុទ្ធ ក្នុង ព្រះគម្ពីរ 
ព្រះគម្ពីរសម្ពន្ធ​មេត្រីចាស់ បង្ហាញ​ថា ប្រជាជនហេប្រឺ​មាន​ទម្លាប់នេះ គឺ ថ្វាយ​យញ្ញ‌បូជា​សម្រាប់​មនុស្ស​ស្លាប់ ដូចមានថ្លែងក្នុង កណ្ឌគម្ពីរ ម៉ាកាបាយទី២ថា៖

លើសពីនេះទៅទៀត ក្នុង ព្រះគម្ពីរសម្ពន្ធមេត្រីថ្មី សាវកប៉ុល ផ្ញើលិខិតមួយទៅកាន់ពួកកូរិនថូស បានប្រកាសថា៖

ពិធីបុណ្យគោរពមរណបុគ្គល 
ដោយសារ​គោលលទ្ធិ​ស្ថានបន្សុទ្ធ នៅ​ក្នុង​សាសនាកាតូលិក​ការអធិស្ឋាន​សម្រាប់​អ្នកស្លាប់​អាចជួយអ្នក​ជាទីស្រឡាញ់​ឡើងឋានៈ​នៃព្រះគុណ។ នៅពេលអ្នកស្លាប់ជាទីស្រឡាញ់ម្នាក់ប្រសិនបើ​មនុស្សម្នាក់នេះ​រស់នៅ​ក្នុងស្ថានភាពនៃព្រះគុណ នោះគោលលទ្ធិ​បង្រៀន​ឱ្យ​គេ​ចូល​ទៅ​ស្ថានសួគ៌។ ប្រសិនបើ​មនុស្សម្នាក់នេះ​មិន​មាន​ព្រះគុណទេ​តែរស់នៅ​ក្នុង​ជីវិតល្អ​និងធ្លាប់មានជំនឿលើព្រះ​នោះ​មនុស្សម្នាក់នោះទៅ​បួងសួង​នៅឯស្ថានបន្សុទ្ធ​ដែល​ដូចជា​ទីលានបណ្តោះអាសន្ន​សម្រាប់​អ្នក​ដែល​ត្រូវ​ការការបោសសំអាត​មុន​ពួកគេ​អាច​ចូល​ទៅ​ស្ថានសួគ៌។

ព្រះសហគមន៍កាតូលិកនៅប្រទេសកម្ពុជា បាន​ទទួល​ការអនុញ្ញាត​ពី សន្តអសនៈ ក្នុងការប្រារព្ធ​ពិធីបុណ្យគោរពមរណបុគ្គលដែលត្រូវនឹងថ្ងៃទី១ ខែវិច្ឆិកាជារៀងរាល់ឆ្នាំ តាមប្រតិទិន​ព្រះសហគមន៍​កាតូលិក​សកល មកប្រារព្ធនៅថ្ងៃ បុណ្យភ្ជុំបិណ្ឌ ដែល​ជា​បុណ្យប្រពៃណី​ជាតិខ្មែរ​រួមជាមួយ​ប្រជាជនកម្ពុជា​ទាំងអស់។

វិចិត្រសាលរូបភាព

ឯកសារយោង 

គ្រិស្តសាសនា